જો કે રાત્રે વરસાદે વિરામ લેતા ભરાયેલા પાણી જમીનમાં ઉતરી જતા લોકોને રાહત મળી હતી. તો બીજી તરફ ઇડરમાં ૯૯ મીમી, પ્રાંતિજ અને તલોદ તાલુકામાં ૨૭ મીમી જેટલો વરસાદ વરસ્યો હતો. આ ઉપરાંત ખેડબ્રહ્મામાં ૭ મીમી, પોશીનામાં ૧૫ મીમી, વડાલીમાં ૪ મીમી વરસાદ નોંધાયો હોવાનું ડિઝાસ્ટર વિભાગરના સુત્રોએ જણાવ્યું હતું. જિલ્લામાં અત્યાર સુધીમાં મોસમનો સૌથી વધુ વરસાદ ઇડર તાલુકામાં ૧૮૫ મીમી, પોશીના તાલુકામાં ૧૫૬ મીમી જયારે વિજયનગર તાલુકામાં ૧૬૩ મીમી વરસાદ નોંધાયો હતો. જયારે સૌથી ઓછો પ્રાંતિજ તાલુકામાં ૩૦ મીમી, તલોદ તાલુકામાં ૩૩ મીમી વરસાદ વરસ્યો છે. વાવણી લાયક વરસાદ ખેડૂતોએ કપાસ, મગફળી, દિવેલા, શાકભાજી સહિતનું વાવેતર પુરજોશમાં શરૂ કર્યુ છે.